《秋晚杂书三十首 其十》
元代·方回

有金当报恩，有剑勿报雠。忘雠不过辱，忘恩禽兽俦。

雏乌哺其母，豺獭知献羞。岂伊具人面，曾不畜产侔。

鲁叟造化心，笔底天春秋。如彼货与魋，何足私怨尤。

千里忽命驾，□予将焉求。为言笃故谊，一饭敢不酬。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。